Dôležité právne oznámenie

|

52008PC0173

Návrh nariadenie rady, ktorým sa ukladá konečné antidumpingové clo na dovoz kumarínu s pôvodom v Čínskej ľudovej republike po prešetrovaní pred uplynutím platnosti podľa článku 11 ods. 2 nariadenia Rady (ES) č. 384/96 rozšírené na Indiu, Thajsko, Indonéziu a Malajziu  /* KOM/2008/0173 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 4.4.2008KOM(2008)173 v konečnom zneníNávrhNARIADENIE RADY,ktorým sa ukladá konečné antidumpingové clo na dovoz kumarínu s pôvodom v Čínskej ľudovej republike po prešetrovaní pred uplynutím platnosti podľa článku 11 ods. 2 nariadenia Rady (ES) č. 384/96 rozšírené na Indiu, Thajsko, Indonéziu a Malajziu(predložená Komisiou)DÔVODOVÁ SPRÁVAKONTEXT NÁVRHU |110 | Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovým dovozom z krajín, ktoré nie sú členmi Európskeho spoločenstva, naposledy zmeneného a doplneného nariadením Rady (ES) č. 2117/2005 z 21. decembra 2005 („základné nariadenie“), na dovozy kumarínu s pôvodom v Čínskej ľudovej republike. |120 | Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa vykonalo v súlade s hmotnými a procesnými požiadavkami ustanovenými v základnom nariadení. |130 | Existujúce ustanovenia v oblasti návrhu Nariadenie Rady (ES) č. 600/96 z 25. marca 1996, ktorým sa ukladá konečné antidumpingové clo na dovozy kumarínu s pôvodom v Čínskej ľudovej republike. Nariadenie Rady (ES) č. 769/2002 zo 7. mája 2002, ktorým sa ukladá konečné antidumpingové clo na dovozy kumarínu s pôvodom v Čínskej ľudovej republike. Nariadenie Rady (ES) č. 2272/2004 z 22. decembra 2004, ktorým sa rozširuje konečné antidumpingové clo uložené nariadením (ES) č. 769/2002 na dovoz kumarínu s pôvodom v Čínskej ľudovej republike, na dovoz kumarínu expedovaného z Indie alebo Thajska bez ohľadu na to, či je alebo nie je jeho pôvod deklarovaný v Indii alebo Thajsku. Rozhodnutie Komisie č. 2005/3/ES z 3. januára 2005, ktorým sa prijímajú záväzky ponúknuté v súvislosti s vyšetrovaním zameraným na obchádzanie antidumpingových opatrení uložených nariadením Rady (ES) č. 769/2002 na dovoz kumarínu s pôvodom v Čínskej ľudovej republike prostredníctvom dovozu kumarínu zaslaného z Indie alebo Thajska, či je, alebo nie je deklarovaný ako pochádzajúci z Indie alebo Thajska. Nariadenie Rady (ES) č. 1650/2006 zo 7. novembra 200, ktorým sa rozširuje konečné antidumpingové clo uložené nariadením (ES) č. 769/2002 na dovoz kumarínu s pôvodom v Čínskej ľudovej republike na dovoz kumarínu zaslaného z Indonézie alebo Malajzie bez ohľadu na to, či je alebo nie je jeho pôvod deklarovaný v Indonézii alebo Malajzii. |141 | Súlad s ostatnými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |211 | V súlade s ustanoveniami základného nariadenia, príslušné zainteresované strany už mali možnosť obhajovať svoje záujmy počas prešetrovania. |212 |Získavanie a využívanie expertízy |229 | Externá expertíza nebola potrebná. |230 | Hodnotenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť. |PRÁVNE PRVKY NÁVRHU |305 | Zhrnutie navrhovaného opatrenia Prešetrovanie pred uplynutím platnosti týkajúce sa antidumpingových opatrení uplatňovaných od roku 1996 na dovoz kumarínu s pôvodom v Čínskej ľudovej republike podľa článku 11 ods. 2 základného nariadenia sa začalo 8. mája 2007. Prešetrovanie potvrdilo pravdepodobnosť pokračovania alebo opätovného výskytu dumpingu a ujmy, a preto sa navrhuje zachovať antidumpingové opatrenia vzťahujúce sa na dovoz kumarínu na rovnakej úrovni. Konzultácie s členskými štátmi sa uskutočnili na zasadaní antidumpingového výboru 12. marca 2008 a 24 z nich bolo za návrh. Preto sa navrhuje, aby Rada prijala pripojený návrh nariadenia, ktorý by sa mal uverejniť v Úradnom vestníku Európskej únie najneskôr 7. mája 2008. |310 | Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z týchto dôvodov. |331 | Forma opatrenia je opísaná v základnom nariadení a je mimo rozsahu pôsobnosti vnútroštátneho rozhodovania. |332 |Výber nástrojov |341 | Navrhované nástroje: nariadenie. |342 | Iné prostriedky by neboli primerané z tohto dôvodu. Iné prostriedky by neboli primerané, pretože základné nariadenie nestanovuje alternatívne možnosti. |VPLYV NA ROZPOčET |409 | Návrh nemá žiadny vplyv na rozpočet Spoločenstva. |E-2742 | (Dôvodová správa overená - 2 742 znakov – je v súlade s normou GR pre preklad) |NávrhNARIADENIE RADY,ktorým sa ukladá konečné antidumpingové clo na dovoz kumarínu s pôvodom v Čínskej ľudovej republike po prešetrovaní pred uplynutím platnosti podľa článku 11 ods. 2 nariadenia Rady (ES) č. 384/96 rozšírené na Indiu, Thajsko, Indonéziu a MalajziuRADA EURÓPSKEJ ÚNIE,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1], a najmä na jeho články 9, 11 ods. 2, 8 a 13,so zreteľom na návrh predložený Komisiou po porade s Poradným výborom,keďže:A. POSTUP1. Platné opatrenia1.  Nariadením (ES) č. 769/2002[2] Rada uložila konečné antidumpingové clo vo výške 3 479 EUR za tonu na dovozy kumarínu s pôvodom v Čínskej ľudovej republike a rozšírila ho na dovozy zaslané z Indie a Thajska nariadením Rady (ES) č. 2272/2004[3] a na dovozy zaslané z Indonézie a Malajzie nariadením Rady (ES) č. 1650/2006[4].2.  Rozhodnutím[5] z 3. januára 2005 Komisia prijala záväzok ponúknutý indickým výrobcom v súvislosti s vyšetrovaním údajného obchádzania antidumpingových opatrení dovozmi kumarínu zaslaných z Indie alebo Thajska.2. Žiadosť o prešetrenie3.  Žiadosť v mene jediného výrobcu v Spoločenstve, ktorý vyrába všetok kumarín v Spoločenstve, podala Európska rada pre chemický priemysel (European Chemical Industry Council (CEFIC)) (ďalej len „žiadateľ“) 8. Februára 2007.4.  Žiadatelia uviedli a poskytli dostatočné dôkazy prima facie, že: (a) existuje pravdepodobnosť pokračovania alebo opätovného výskytu dumpingu a ujmy pre výrobné odvetvie Spoločenstva, a (b) dovoz príslušného výrobku z Čínskej ľudovej republiky do Spoločenstva pokračoval v značnom množstve a za dumpingové ceny.5.  Takisto sa uviedlo, že objem a ceny dovážaného príslušného výrobku mali, okrem iných dôsledkov, negatívny vplyv na úroveň cien vo výrobnom odvetví Spoločenstva v dôsledku značných nepriaznivých vplyvov na jeho finančnú situáciu a jeho zamestnanosť.6.  Žiadateľ okrem toho zdôraznil, že počas obdobia uloženia opatrení sa vývozcovia/výrobcovia príslušného výrobku z Čínskej ľudovej republiky pokúsili oslabiť existujúce opatrenia praktikami obchádzania, ktoré boli zmarené rozšírením opatrení uloženým nariadením Rady (ES) č. 2272/2004 a nariadením Rady (ES) č. 1650/2006.3. Začatie prešetrovania7.  Po konzultácii s poradným výborom Komisia rozhodla, že existujú dostatočné dôkazy na začatie prešetrovania pred uplynutím platnosti, a v zmysle článku 11 ods. 2 základného nariadenia začala prešetrovanie na základe oznámenia uverejneného v Úradnom vestníku Európskeho spoločenstva[6] .4. Obdobie prešetrovania8.  Obdobie revízneho prešetrovania (ďalej len „ORP“) na preskúmanie pokračovania alebo opätovného výskytu dumpingu a ujmy sa týkalo obdobia medzi 1. aprílom 2006 a 31. marcom 2007. Preskúmanie trendov dôležitých pre posúdenie pokračovania alebo opätovného výskytu ujmy sa uskutočnilo v období od 1. januára 2003 až do skončenia ORP ( ďalej len „posudzované obdobie“).5. Strany, ktorých sa týka prešetrovanie9.  Komisia oficiálne informovala o začatí preskúmania žiadateľa - výrobcu zo Spoločenstva, vyvážajúcich výrobcov v ČĽR a ich zástupcov, čínske orgány a dovozcov, odberateľov a združenia, o ktorých bolo známe, že sa ich prešetrovanie týka. Komisia zaslala dotazníky vyvážajúcim výrobcom, výrobcovi v Indii (analogická krajina uvedená v odôvodnení 26), jedinému výrobcovi v Spoločenstve, známym dovozcom a odberateľom a stranám, ktoré sa prihlásili v lehote stanovenej v oznámení o začatí preskúmania.Výber vzorky vývozcov/výrobcov v Čínskej ľudovej republike10.  Vzhľadom na evidentne vysoký počet vyvážajúcich výrobcov, ktorých sa toto konanie týka, sa v oznámení o začatí prešetrovania uviedlo, že sa uvažuje o výbere vzorky v súlade s článkom 17 základného nariadenia. Na to, aby Komisia rozhodla, či bude potrebný výber vzorky, a ak áno, aby vybrala vzorku, požiadala všetkých vyvážajúcich výrobcov, aby sa prihlásili a poskytli základné informácie o svojich činnostiach súvisiacich s výrobou kumarínu počas obdobia prešetrovania tak, ako je stanovené v oznámení o začatí prešetrovania. Dve spoločnosti v Čínskej ľudovej republike odpovedali na dotazník týkajúci sa výberu vzorky, ale iba jedna prejavila ochotu spolupracovať a odpovedala na dotazník týkajúci sa dumpingu:11.  Nanjing Jingqiao Perfumery/China Tuhsu Flavours & Fragrances Imp. & Exp. Corp.12.  Na dotazníky odpovedal výrobca zo Spoločenstva a štyria dovozcovia/odberatelia. Čo sa týka analogickej krajiny, indický výrobca, na ktorého sa obrátili útvary Komisie, odmietol spolupracovať.6. Overenie zaslaných informácií13.  Komisia si vyžiadala a overila všetky informácie, ktoré považovala za nevyhnutné na stanovenie pravdepodobnosti pokračovania alebo opätovného výskytu dumpingu a ujmy a záujmu Spoločenstva. Komisia dala priamo dotknutým stranám aj možnosť vyjadriť svoje stanoviská v písomnej forme a požiadať o vypočutie.14.  Kontrolné návštevy sa uskutočnili v priestoroch týchto spoločností:Výrobca zo Spoločenstva:-  Rhodia Organics, (Lyon) FrancúzskoDovozca/odberateľ:-  Henkel KGaA, (Krefeld) NemeckoB. PRÍSLUŠNÝ VÝROBOK A PODOBNÝ VÝROBOK1. Príslušný výrobok15.  Príslušný výrobok je rovnaký ako v pôvodnom prešetrovaní, t. j. kumarín, belavý kryštalický prášok s charakteristickou vôňou čerstvo pokoseného sena. Používa sa najmä ako aromatická chemikália a ako ustaľovač pri príprave voňavých zlúčením, ktoré sa neskôr používajú pri výrobe pracích prostriedkov, kozmetiky a parfumov.16.  Kumarín, ktorý bol pôvodne prírodným produktom získavaným z tonkových semien, sa v súčasnosti vyrába synteticky. Môže sa získavať procesom syntézy z fenolu na získanie salicilaldehydu (Perkinova reakcia) alebo syntézou z o-krezolu (Raschigova reakcia). Hlavnou fyzikálnou charakteristikou kumarínu je jeho čistota, ktorej ukazovateľom je bod topenia. Bod topenia kumarínu štandardnej kvality predávaného v Spoločenstve sa pohybuje medzi 68°C a 70°C, čo odpovedá 99 % čistote.17.  Príslušný výrobok spadá pod kód KN ex 2932 21 00.2. Podobný výrobok18.  Rovnako ako pri pôvodnom prešetrovaní sa zistilo, že kumarín vyvážaný do Spoločenstva z ČĽR, ako aj kumarín vyrábaný a predávaný výrobným odvetvím Spoločenstva na trhu Spoločenstva majú v skutočnosti rovnaké fyzikálne vlastnosti a spôsob použitia, a sú teda podobnými výrobkami v zmysle článku 1 ods. 4 základného nariadenia.C. PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU DUMPINGU1. Všeobecné otázky19.  V súlade s článkom 11 ods. 2 základného nariadenia sa preskúmalo, či v súčasnosti dochádza k dumpingu a či je alebo nie je pravdepodobné, že skončenie opatrení bude viesť k pokračovaniu alebo opätovnému výskytu dumpingu.20.  V súlade s článkom 11 ods. 9 základného nariadenia sa použila rovnaká metodika ako pri pôvodnom prešetrovaní. Keďže prešetrovanie pred uplynutím platnosti nestanovuje preskúmanie zmenených okolností, znovu sa neposudzovalo, či výrobcovia majú nárok na trhovo-hospodárske zaobchádzanie (ďalej len „THZ“).21.  Štatistické údaje ukázali, že do EÚ sa zo všetkých zdrojov doviezlo približne 214 ton, z čoho približne 137 ton pochádzalo z Číny, čo predstavuje približne 20 % spotreby EÚ.2. Výber vzorky (vývozcov) a spolupráca22.  Pripomíname, že v predchádzajúcom prešetrovaní, ktorého výsledky boli uverejnené v máji 2002, čínski vyvážajúci výrobcovia nespolupracovali a žiadnemu z nich nebolo udelené THZ ani individuálne zaobchádzanie.23.  Formuláre týkajúce sa výberu vzorky boli zaslané 21 potenciálnym výrobcom/vývozcom v ČĽR, ale iba dve spoločnosti odpovedali, z ktorých iba jedna spolupracovala pri prešetrovaní vyplnením a zaslaním dotazníka; výber vzorky preto nemohol byť zaručený. Táto jediná odpoveď na dotazník sa týkala približne 5 % čínskeho dovozu v ORP. Z hľadiska kapacity vlastnila táto spolupracujúca spoločnosť približne 17 % celkovej čínskej kapacity.24.  Vzhľadom na veľmi nízku úroveň spolupráce a obmedzenú reprezentatívnosť čínskeho trhu a výroby zastupovaných jednou spoločnosťou sa stanovilo, že priamo od vyvážajúcich výrobcov sa nemohli zhromaždiť spoľahlivé informácie o dovoze príslušného výrobku do Spoločenstva počas ORP. Za týchto okolností a v súlade s článkom 18 základného nariadenia sa Komisia rozhodla použiť dostupné informácie, t. j. údaje kódu KN. Informácie uvedené v jedinej odpovedi na dotazník sa však použili tak, aby bolo možné vykonať krížovú kontrolu výsledkov založených na údajoch dostupných podľa článku 18.25.  Ukázalo sa, že údaje kódu KN sú najlepšími údajmi pre väčšinu aspektov tohto prešetrovania. Údaje TARIC a údaje zhromaždené podľa článku 14 ods. 6 základného nariadenia potvrdili presnosť údajov kódu KN.26.  Vždy, keď to bolo zaručené, sa ako doplňujúce údaje použili údaje o vývozných cenách od spolupracujúcich výrobcov a z čínskej štatistiky o vývoze, ktoré mala Komisia k dispozícii (a ktoré zahŕňali aj iné výrobky, ako príslušný výrobok).3. Analogická krajina27.  Kumarín je voňavá látka, ktorá sa vyrába iba v niekoľkých krajinách na svete, a preto výber analogickej krajiny bol mimoriadne obmedzený. Podľa informácií, ktoré boli k dispozícii počas prešetrovania, jedinými krajinami vyrábajúcimi kumarín počas ORP boli Francúzsko, Čína a India. USA boli použité v predchádzajúcom revíznom prešetrovaní, ale táto krajina už odvtedy prestala s jeho výrobou. V oznámení o začatí prešetrovania bola za analogickú krajinu navrhnutá India, ale žiadny indický výrobca nesúhlasil so spoluprácou.28.  Vzhľadom na tieto zistenia sa bežná hodnota musela stanoviť „na akomkoľvek inom primeranom základe“ v súlade s článkom 2 ods. 7 písm. a) základného nariadenia. Za primeraný základ sa na takýto účel považovali údaje výrobného odvetvia Spoločenstva.4. Dumping počas obdobia revízneho prešetrovania29.  Z dôvodov vysvetlených v odôvodnení (23) boli dumpingové rozpätia vypočítané pomocou údajov kódu KN, ktoré boli podrobené krížovej kontrole s informáciami získanými od jediného spolupracujúceho čínskeho vyvážajúceho výrobcu. Vývozné ceny dovozov z Číny sa upravili tak, aby boli porovnateľné s bežnou hodnotou. Tieto úpravy zabezpečili, že sa výpočty uskutočnili na základe ceny zo závodu a rozdiel medzi vývoznou cenou a bežnou cenou sa vyjadril ako percento vývoznej ceny CIF. Na tomto základe bolo rozpätie dumpingu počas ORP približne 45 %.5. Cenové porovnanie30.  Bolo zrejmé, že pokiaľ by sa nechala uplynúť doba platnosti opatrení, pre čínskych vývozcov by to bol jasný stimul na predaj veľkých objemov na veľmi veľkom trhu EÚ. Tento záver je založený na týchto informáciách vypočítaných počas prešetrovania:i) čínske domáce ceny boli počas ORP približne o 25 % nižšie ako ceny na trhu EÚ;ii) čínski výrobcovia predávajú väčšinu svojej výroby na vývozných trhoch, pretože ich domáci trh nie je dosť veľký na to, aby absorboval všetku ich výrobu, a pretože ceny na domácom trhu sú podobné cenám dosiahnuteľným na trhoch tretích krajín;iii) ceny na trhu Spoločenstva boli vyššie ako vývozné ceny do tretích krajín, ktoré dosiahli čínski vývozní výrobcovia, čo by poukazovalo na to, že dumping existuje aj na trhoch iných tretích krajín a že výrobcovia v ČĽR by mali značný stimul na presmerovanie svojich vývozov do Spoločenstva.6. Nevyužitá kapacita a zásoby v ČĽR31.  V predchádzajúcom prešetrovaní, ktoré sa skončilo v máji 2002, sa zistilo, že v Číne je k dispozícii obrovská nevyužitá výrobná kapacita (medzi 50 % a 60 % výrobnej kapacity). V dôsledku nízkej miery spolupráce zo strany čínskych vývozných výrobcov bolo počas prešetrovania k dispozícii veľmi málo informácií týkajúcich sa súčasnej nevyužitej kapacity a zásob v ČĽR.32.  Podľa odpovede na dotazník mal jediný spolupracujúci výrobca výrazne nevyužitú kapacitu. Tento výrobca mal na konci ORP približne 500 ton zásob, čo predstavovalo viac ako 70 % trhu EÚ v ORP. Vzhľadom na to, že tento výrobca pokrýva iba 15 až 20 % čínskej výrobnej kapacity, je pravdepodobné, že sú k dispozícii dokonca ešte väčšie zásoby, ktoré môžu preniknúť na trh EÚ, ak by sa opatrenia zrušili.7. Možná absorpčná kapacita trhov tretích krajín alebo domáci trh ČĽR33.  Na základe uvedeného porovnania cien a dostupnosti nevyužitej kapacity a zásob, nemožno tvrdiť, že čínsku výrobu dokážu absorbovať trhy tretích krajín a čínsky domáci trh. Je to preto, že spotreba na trhoch tretích krajín je v posledných 10 rokoch pomerne stabilná a očakáva sa, že zostane stabilná aj v budúcnosti. Ak sa zohľadní táto skutočnosť, je zrejmé, že čínski výrobcovia budú pravdepodobne musieť naďalej vyvážať do Spoločenstva. Je to preto, že trh EÚ je jedným z najatraktívnejších trhov na svete vzhľadom na jeho veľkosť a pomerne vysoké ceny, ktoré sa dajú dosiahnuť. Ak by sa opatrenia zrušili, je zrejmé, že na trh EÚ by boli presmerované dokonca ešte väčšie objemy dumpingových dovozov.8. Praktiky obchádzania34.  Ako bolo uvedené v odôvodnení (1), prešetrované opatrenia boli rozšírené na Indiu, Thajsko, Malajziu a Indonéziu v dôsledku prešetrovania praktík obchádzania. Toto správanie poukazuje na silný záujem čínskych výrobcov vstúpiť na trh Spoločenstva a ich ochotu preniknúť na tento trh napriek zavedeniu antidumpingových opatrení. Existencia praktík obchádzania preto podporuje záver, že ak by sa opatrenia zrušili, je veľmi pravdepodobné, že sa na trh Spoločenstva vrátia vyššie objemy dumpingových dovozov.9. Záver o pravdepodobnosti pokračovania a/alebo opätovného výskytu dumpingu35.  Na základe uvedených skutočností sa dospelo k záveru, že ak by sa opatrenia zrušili, dumping by pravdepodobne pokračoval.D. VYMEDZENIE VÝROBNÉHO ODVETVIA SPOLOČENSTVA36.  Spoločnosť, ktorú zastupoval žiadateľ, bola počas obdobia prešetrovania jediným výrobcom kumarínu v Spoločenstve. Tento výrobca v Spoločenstve sa preto považuje za výrobné odvetvie Spoločenstva v zmysle článku 4 ods. 1 a článku 5 ods. 4 základného nariadenia.E. ANALÝZA SITUÁCIE NA TRHU SPOLOČENSTVA1. Spotreba v Spoločenstve[7]37.  Posudzovaný výrobok je súčasťou jediného kódu KN. Aby sa stanovil objem výrobkov v rámci tohto kódu KN, ktoré nie sú príslušným výrobkom, útvary Komisie porovnali údaje kódu KN s inými dostupnými štatistickými zdrojmi uvedenými v odôvodnení (23). Toto porovnanie ukázalo, že takmer 100 % výrobkov dovážaných pod týmto kódom bolo v skutočnosti príslušným výrobkom.38.  Spotreba Spoločenstva bola preto stanovená súčtom všetkých údajov kódu KN týkajúcich sa dovozov do Európskeho spoločenstva a objemov predaja výrobného odvetvia Spoločenstva na trhu Spoločenstva, ktoré boli oznámené vo vyplnenom dotazníku.39.  Zdanlivá spotreba kumarínu počas posudzovaného obdobia klesla celkove o 8 % pričom do roku 2005 klesala a potom rástla. Zdá sa, že úroveň spotreby sa v súčasnosti stabilizovala.40.  Spotreba Spoločenstva sa vyvíjala takto:Tabuľka 12003 | 2004 | 2005 | 2006 | ORP |Spotreba Spoločenstva (Index 2003=100) | 100 | 91,4 | 82,4 | 90 | 92,3 |2. Dovozy z príslušnej krajiny(a) Objem a podiel na trhu41.  Ako bolo vysvetlené v odôvodnení (36), pre dovozy príslušného výrobku do Spoločenstva sa ako zdroj použil kód KN 2932 21 00.42.  Pokiaľ ide o čínske dovozy, pozornosť sa musí venovať dokázaným praktikám obchádzania, ktoré viedli k rozšíreniu opatrení na dovozy kumarínu z Indie, Thajska, Indonézie a Malajzie. V dôsledku prijatých opatrení proti obchádzaniu sa dovozy s pôvodom v ČĽR, ako aj dovozy s pôvodom v ČĽR, ale zasielané z iných krajín, počas obdobia preskúmania znížili. Hoci dovozy čínskeho pôvodu sú stále značné, tento pokles ukázal, že opatrenia proti obchádzaniu boli účinné.43.  Ako bolo vysvetlené v odôvodnení (38), zdanlivá spotreba sa počas posudzovaného obdobia znížila. Čínske dovozy sa znížili dokonca aj v pomere k spotrebe, čo viedlo k strate podielu na trhu v Spoločenstve v prospech výrobného odvetvia Spoločenstva. Objem dovozov z tretích krajín do Spoločenstva zostal počas posudzovaného obdobia na rovnakej úrovni.Tabuľka 22003 | 2004 | 2005 | 2006 | ORP |Objem dumpingových dovozov (index 2003 = 100) | 100 | 99,4 | 49,7 | 47 | 50,1 |Objem dovozov z tretích krajín | 100 | 78 | 74,7 | 65,5 | 66,6 |Rozpätie podielu dumpingových dovozov na trhu | 30 % - 40 % | 40 % - 50 % | 20 % - 30 % | 10 % - 20 % | 20 % - 30 % |(b) Ceny44.  Počas posudzovaného obdobia boli priemerné CIF ceny kumarínu dovážaného z Číny dlhodobo výrazne pod úrovňou cien výrobného odvetvia Spoločenstva.3. Hospodárska situácia výrobného odvetvia Spoločenstva(a) Výroba45.  Výrobné odvetvie Spoločenstva muselo v období medzi rokom 2003 a ORP znížiť svoj objem výroby príslušného výrobku o 25 %. Toto zníženie súvisí s tým, že od roku 2003 a v nasledujúcich rokoch výrobné odvetvie Spoločenstva strácalo objem predaja v dôsledku praktík obchádzania opatrení. Okrem toho stratilo aj objemy predaja pri vývozoch do tretích krajín, pretože výrobné odvetvie Spoločenstva čelilo tlaku nízkych cien čínskych vývozov aj na vývozných trhoch tretích krajín.(b) Kapacita a využitie kapacity46.  Ako bolo vysvetlené v odôvodneniach (36) až (39), predaj príslušného výrobku výrobným odvetvím Spoločenstva v Spoločenstve bol počas celého posudzovaného obdobia pomerne stabilný. Počas rovnakého obdobia bolo však výrobné odvetvie Spoločenstva svedkom závažného poklesu objemu vyvážaného do tretích krajín. Aby sa optimalizovala úroveň využitia kapacity, výrobné odvetvie Spoločenstva muselo za týchto okolností znížiť kapacitu. Využitie kapacity zostalo napriek tomu pomerne nízke.Tabuľka 32003 | 2004 | 2005 | 2006 | ORP |Výroba | 100 | 63,4 | 66,3 | 70,3 | 75,4 |Kapacita výroby | 100 | 63,5 | 63,5 | 63,5 | 63,5 |Využitie kapacity | 100 | 99,8 | 104,4 | 110,8 | 118,8 |(c) Predaj v Spoločenstve47.  Objem predaja výrobného odvetvia Spoločenstva v ES sa počas posudzovaného obdobia zvýšil o 36 %. Tento vývoj bol možný v dôsledku predĺženia opatrení o nové obdobie 5 rokov a v dôsledku účinného odstránenia praktík obchádzania. V dôsledku toho, a ako bolo vysvetlené v odôvodnení (41), sa čínske dovozy počas rovnakého obdobia znížili. Dovozy z Indie, ktorá je jedinou inou známou treťou krajinou vyrábajúcou kumarín, sa obmedzili na dovoz na základe záväzku.(d) Zásoby48.  Úroveň zásob výrobného odvetvia Spoločenstva sa počas posudzovaného obdobia znížila.(e) Podiely na trhu49.  Výrobné odvetvie Spoločenstva si počas posudzovaného obdobia zvýšilo podiel na trhu. Ako bolo vysvetlené v odôvodneniach (41) a (42), účinnosť zavedených opatrení umožnila výrobnému odvetviu Spoločenstva obnoviť podiel na trhu. Nárast podielu na trhu počas posudzovaného obdobia o 22 percentuálnych bodov bol nepochybne spojený s odstránením praktík obchádzania opatrení.(f) Ceny50.  Priemerná čistá predajná cena kumarínu na trhu ES sa v roku 2004 znížila o 10 % v porovnaní s cenami v roku 2003. Po roku 2004 sa ceny postupne obnovili, ale v ORP nikdy nedosiahli úroveň z roku 2003. V súvislosti s cenami sa preto ani zďaleka nedosiahlo úplné zotavenie tak, ako sa očakávalo.51.  V cenovej situácii sa odráža silný tlak zo strany dovozov z Číny. Počas posudzovaného obdobia boli priemerné CIF ceny dovozov z Číny dlhodobo výrazne nižšie ako ceny výrobného odvetvia Spoločenstva. Vďaka zavedeným opatreniam sa kumarín s pôvodom v Číne predával počas ORP za rovnaké ceny ako ceny výrobného odvetvia Spoločenstva. Ceny čínskych vývozov preto pôsobili ako strop, ktorý výrobné odvetvie Spoločenstva nútil primeraným spôsobom zosúladiť svoje ceny. V dôsledku toho sú ceny výrobného odvetvia Spoločenstva vážne oslabené a výrobné odvetvie vykazuje nízku ziskovosť.52.  Na účely stanovenia pokračujúceho podhodnocovania cien kumarínu s pôvodom v Číne, sa ceny zo závodu výrobného odvetvia Spoločenstva určené pre nezávislých zákazníkov porovnali s dovoznými cenami CIF na hranici Spoločenstva pomocou údajov kódu KN, ako je vysvetlené v odôvodnení (23). Z porovnania vyplýva, že hoci ceny boli blízko k nepoškodzujúcej cene stanovenej pre výrobné odvetvie Spoločenstva, ceny dovozov neboli nižšie ako ceny výrobného odvetvia Spoločenstva.Tabuľka 42003 | 2004 | 2005 | 2006 | ORP |Zásoby | 100 | 50.3 | 31 | 20,9 | 3,7 |Podiel výrobného odvetvia Spoločenstva na trhu | 100 | 98 | 136,5 | 149,3 | 148 |Ceny | 100 | 90,4 | 93,7 | 96,6 | 97,3 |(g) Ziskovosť53.  Zdá sa, že ziskovosť predaja príslušného výrobku neprepojeným zákazníkom v Spoločenstve bola počas ORP mierne pozitívna. Zostala negatívnou od roku 2004 s malým zlepšením od roku 2006. Táto nízka úroveň ziskovosti je čiastočne spôsobená zníženými predajnými cenami, ako je vysvetlené v odôvodneniach (49) a (50), v spojení so zvýšením nákladov, najmä pokiaľ ide o cenu surovín. Zlepšenie produktivity by mohlo iba čiastočne kompenzovať negatívny vplyv týchto prvkov na ziskovosť. Zisk bol počas celého posudzovaného obdobia celkove pod úrovňou bežného zisku.(h) Peňažné toky a možnosti navýšenia kapitálu54.  Vývoj peňažných tokov generovaných výrobným odvetvím Spoločenstva vo vzťahu k predaju príslušného výrobku na trhu EÚ odzrkadľuje vývoj ziskovosti. Je treba pripomenúť, že hoci boli peňažné toky nízke, počas posudzovaného obdobia sa udržali na pozitívnej úrovni.55.  Pri prešetrovaní sa zistilo, že vo výrobnom odvetví Spoločenstva neexistujú žiadne ťažkosti súvisiace s navýšením kapitálu a že kapitálové výdavky boli počas posudzovaného obdobia veľmi obmedzené. Schopnosť navýšiť kapitál nemožno na účely tohto prešetrovania považovať za významný ukazovateľ, pretože výrobné odvetvie Spoločenstva je veľkou skupinou, pre ktorú výroba kumarínu predstavuje iba malú časť jej celkovej výroby. Možnosti navýšenia kapitálu sú úzko spojené skôr s produktivitou skupiny ako celku, než s individuálnou produktivitou týkajúcou sa príslušného výrobku.(i) Zamestnanosť, produktivita a mzdy56.  Zamestnanosť vo výrobnom odvetví Spoločenstva sa počas posudzovaného obdobia znížila, najmä od roku 2004. Tento pokles sa spája s reorganizáciou procesu výroby kumarínu výrobným odvetvím Spoločenstva. Produktivita výrobného odvetvia Spoločenstva meraná v zmysle objemu výroby pripadajúceho na zamestnanca sa počas posudzovaného obdobia výrazne zvýšila.57.  Celkové mzdové náklady sa znížili ako priamy dôsledok reorganizácie opísanej v odôvodnení (55). Priemerná mzda na zamestnanca zostala počas posudzovaného obdobia na rovnakej úrovni.Tabuľka 52003 | 2004 | 2005 | 2006 | ORP |Zamestnanci | 100 | 86 | 61 | 57 | 57 |Mzdy | 100 | 89,6 | 65,5 | 63,4 | 63,4 |Produktivita | 100 | 76,4 | 111,8 | 129,4 | 135,3 |(j) Investície a návratnosť investícií58.  Počas posudzovaného obdobia dosiahla úroveň investícií svoj vrchol v roku 2004, odkedy začala klesať. Za súčasných trhových podmienok má výrobné odvetvie Spoločenstva skôr záujem udržať existujúce výrobné zariadenia ako rozširovať výrobnú kapacitu.59.  Z tohto hľadiska návratnosť investícií vyjadrená ako vzťah medzi čistým ziskom výrobného odvetvia Spoločenstva a účtovnou hodnotou jeho stálych aktív odráža trend ziskovosti, ako je vysvetlené v odôvodnení (52).(k) Rast60.  Ako bolo vysvetlené v odôvodnení (36) a nasledujúcich odôvodneniach, objem predaja výrobného odvetvia Spoločenstva na trhu EÚ sa značne zvýšil, čo umožnilo výrobnému odvetviu Spoločenstva obnoviť značný podiel na trhu.(l) Veľkosť dumpingového rozpätia61.  V analýze veľkosti dumpingu sa zohľadňuje skutočnosť, že platia opatrenia na odstránenie poškodzujúceho dumpingu. Vzhľadom na objem dovozov počas ORP, spolu so značnou úrovňou zisteného dumpingu (pozri odôvodnenie 28) však nemožno jeho vplyv na situáciu vo výrobnom odvetví Spoločenstva považovať za zanedbateľný.(m) Zotavenie z účinkov dumpingu v minulosti62.  Zohľadniť by sa malo aj to, že výrobné odvetvie Spoločenstva by sa nedokázalo zotaviť z dumpingu v minulosti po zavedení antidumpingových opatrení v roku 2002 v dôsledku praktík obchádzania, proti ktorým boli prijaté opatrenia až v roku 2004 a 2006. Pred zavedením opatrení proti obchádzaniu, ktoré Rada uložila Indii, Thajsku, Indonézii a Malajzii, a prijatím záväzku Komisiou v roku 2005 bola úroveň dovozov z týchto štyroch krajín značná a bránila výrobnému odvetviu Spoločenstva zotaviť sa z účinkov dumpingu.4. Záver o situácii na trhu Spoločenstva63.  Zavedenie antidumpingových opatrení na dovoz kumarínu s pôvodom v ČĽR a rozšírenie opatrení na krajiny, v prípade ktorých sa zistilo obchádzanie opatrení, malo pozitívny vplyv na výrobné odvetvie Spoločenstva v tom zmysle, že umožnilo čiastočné zotavenie z ťažkej hospodárskej situácie. Nepretržité úsilie vynakladané výrobným odvetvím Spoločenstva v zmysle zníženia nákladov a zvýšenia produktivity na zamestnanca mohlo vyvážiť iba zvýšenie cien surovín a pokles predajných cien na trhu Spoločenstva.64.  Praktiky obchádzania zo strany čínskych výrobcov uvedené v odôvodnení (33) podporujú záver, že čínski vyvážajúci výrobcovia majú vážny záujem o vstup na trh Spoločenstva.65.  Vzhľadom na uvedenú analýzu je situácia vo výrobnom odvetví Spoločenstva stále neistá, hoci opatrenia prispeli k obmedzeniu poškodzujúcich účinkov dumpingu. Akékoľvek zvýšenie dovozov za dumpingové ceny by však s veľkou pravdepodobnosťou zhoršilo situáciu a zničilo všetko úsilie vynaložené výrobným odvetvím Spoločenstva, ktoré by s najväčšou pravdepodobnosťou muselo ukončiť výrobu kumarínu.F. PRAVDEPODOBNOSŤ OPÄTOVNÉHO VÝSKYTU UJMY1. Pravdepodobnosť opätovného výskytu ujmy66.  Pokiaľ ide o pravdepodobný účinok po skončení uplatňovania platných opatrení na výrobné odvetvie Spoločenstva, tieto faktory boli posúdené v súlade s prvkami zhrnutými v odôvodneniach (28) až (34).67.  Výrobné odvetvie Spoločenstva zvýšilo objem svojho predaja na trhu Spoločenstva v dôsledku platných opatrení. Z údajov vyplýva, že podiel výrobného odvetvia Spoločenstva sa značne zvýšil na trhu, na ktorom spotreba počas posudzovaného obdobia klesla o 8 %. Výrobné odvetvie Spoločenstva však naďalej trápil pokles cien.68.  Ako bolo vysvetlené v odôvodnení (38), hoci spotreba klesla o 8 %, neočakáva sa, že sa prognóza svetovej spotreby kumarínu, aj keď do určitej miery podlieha módnym trendom, výrazne zmení. Existujú jasné náznaky toho, že ak sa nebudú uplatňovať opatrenia, dovozy z Číny za dumpingové ceny budú v značnej miere pokračovať. Okrem toho veľká prebytočná výrobná kapacita v Číne svedčí o tom, že je veľmi pravdepodobné, že ak by sa zrušili opatrenia, zvýšili by sa dovozné objemy do Spoločenstva.69.  Rozšírenie opatrení po vyšetrovaní súvisiacom s ich obchádzaním bolo veľmi účinné v zmysle zastavenia praktík obchádzania v prípade príslušného výrobku s pôvodom v ČĽR, ale zasielaného z Indie, Thajska, Indonézie a Malajzie. Je pravdepodobné, že čínski vyvážajúci výrobcovia budú musieť v Spoločenstve uplatniť agresívne cenové praktiky, aby si nahradili podiel na trhu, ktorý stratili, keď sa zastavilo obchádzanie opatrení.70.  Ako je uvedené odôvodnení (29), prešetrovanie potvrdilo, že pokiaľ by sa nechala uplynúť doba platnosti opatrení, pre čínskych vývozcov by to bol jasný stimul na nasmerovanie veľkých objemov do Spoločenstva. Čínski vývozcovia by tak mohli využiť časť svojej nadbytočnej kapacity.71.  Pravdepodobnosť tohto vývoja podporuje aj fakt, že ceny v Spoločenstve sú vyššie ako čínske vývozné ceny do iných tretích krajín. To by určite povzbudilo čínskych výrobcov, aby zintenzívnili svoje aktivity na trhu Spoločenstva.72.  Zvýšenie dovozov za nižšie ceny, ktoré by bolo veľmi pravdepodobným dôsledkom zrušenia opatrení, by malo podľa všetkého výrazne poškodzujúci vplyv aj na výrobné odvetvie Spoločenstva. Za takýchto okolností by sa výrobné odvetvie Spoločenstva muselo buď riadiť poklesom cien, aby si udržalo podiel na trhu, alebo by muselo udržať predajné ceny na súčasnej úrovni a namiesto toho stratiť zákazníkov a prípadne odbyt. V prvom prípade by výrobné odvetvie Spoločenstva muselo fungovať so stratou a v druhom prípade by strata odbytu ako taká mohla viesť k zvýšeniu nákladov a k následným stratám.73.  Pri prešetrovaní sa zistilo, že ak by sa dovozy zvýšili, ako sa predpokladá v prípade ukončenia opatrení, existuje veľká pravdepodobnosť opätovného výskytu ujmy pre výrobné odvetvie Spoločenstva, ktoré sa už teraz nachádza v nestabilnej situácii. Výrobné odvetvie Spoločenstva by v podstate už nebolo viac schopné pokračovať vo výrobe kumarínu.G. ZÁUJEM SPOLOČENSTVA1. Úvod74.  V súlade s článkom 21 základného nariadenia Komisia skúmala, či by predĺženie existujúcich antidumpingových opatrení bolo proti záujmu Spoločenstva ako celku. Rozhodnutie o záujme Spoločenstva bolo založené na posúdení všetkých príslušných záujmov, t. j. záujmov výrobného odvetvia Spoločenstva, dovozcov/obchodníkov a odberateľov kumarínu. S cieľom posúdiť pravdepodobný vplyv zachovania alebo zrušenia opatrení, Komisia požiadala všetky uvedené zainteresované strany o informácie.75.  Na tomto základe preskúmala, či napriek záverom o pravdepodobnosti pokračovania dumpingu a pravdepodobnom opätovnom výskyte ujmy existujú presvedčivé dôvody, ktoré by viedli k záveru, že nie je v záujme Spoločenstva zachovať zavedené opatrenia v tomto konkrétnom prípade.2. Záujem výrobného odvetvia Spoločenstva76.  Určite by bolo v záujme jediného výrobcu v Spoločenstve pokračovať vo výrobe kumarínu.77.  Predpokladá sa tiež, že ak by sa antidumpingové opatrenia zrušili, je pravdepodobné, že dumping bude pokračovať a rásť, čo bude viesť k nepretržitému zhoršovaniu situácie vo výrobnom odvetví Spoločenstva až do momentu, kedy výrobné odvetvie s veľkou pravdepodobnosťou zanikne.78.  Celkove možno dospieť k záveru, že zachovanie opatrení by bolo nepochybne v záujme výrobného odvetvia Spoločenstva.3. Záujem dovozcov a odberateľov79.  Bolo oslovených 13 dovozcov a 10 priemyselných odberateľov, ktorým sa zaslali dotazníky. Útvary Komisie dostali štyri odpovede od spoločností, ktoré súhlasili so spoluprácou.80.  Jeden dovozca zo štyroch subjektov, ktoré zaslali vyplnený dotazník, sa vyjadril proti opatreniam, pretože bol znepokojený najmä cenou pri získavaní príslušného výrobku. Táto spoločnosť však uviedla aj to, že vplyv ceny kumarínu na jej celkové náklady na výrobu je veľmi obmedzený.81.  Hoci sa príslušný výrobok používa v iných výrobných odvetviach, v ktorých sa často nedá nahradiť, jeho význam pre zloženie konečného výrobku je z hľadiska množstva a ceny veľmi obmedzený a vo väčšine prípadov predstavuje menej ako jedno percento. Vplyv cla na odberateľa, ako aj na konečného spotrebiteľa je preto veľmi obmedzený.82.  Niektorí užívatelia uviedli, že radšej uprednostňujú kumarín pochádzajúci zo Spoločenstva pre jeho kvalitatívne výhody. Týchto odberateľov by vážne zasiahlo, ak by výrobné odvetvie Spoločenstva malo zastaviť svoju výrobu v dôsledku zrušenia opatrení.83.  Pri analýze záujmu Spoločenstva by sa mala posúdiť potreba odstránenia narušujúcich vplyvov poškodzujúceho dumpingu na obchod a najmä potreba obnovenia účinnej hospodárskej súťaže. V tomto zmysle je potrebné uviesť, že svetový trh s kumarínom je veľmi koncentrovaný, s iba niekoľkými výrobcami, z ktorých najvýznamnejší sídlia v Číne a v Spoločenstve. Z tohto hľadiska by sa za dôležité malo považovať zabezpečenie niekoľkých zdrojov dodávok (vrátane výrobného odvetvia Spoločenstva). Okrem toho by sa malo tiež pripomenúť, že účelom antidumpingových opatrení nie je obmedziť dodávku zo zdrojov mimo Spoločenstva a že kumarín s pôvodom v Číne sa môže naďalej dovážať do Spoločenstva v dostatočnom množstve.84.  Uvedené úvahy vnímané v súvislosti s nízkou úrovňou spolupráce potvrdzujú, že dovozcovia a odberatelia nepociťujú žiadny značný negatívny vplyv na svoju hospodársku situáciu v dôsledku súčasných platných opatrení. Prešetrovanie okrem toho nepreukázalo, že by sa tieto negatívne vplyvy zhoršili, ak by sa platnosť opatrení predĺžila.4. Záver o záujme Spoločenstva85.  S prihliadnutím na všetky uvedené faktory sa dospelo k záveru, že neexistujú žiadne presvedčivé dôvody na to, že by zachovanie opatrení bolo proti záujmu Spoločenstva.H. ANTIDUMPINGOVÉ OPATRENIA86.  Všetky strany boli informované o základných skutočnostiach a úvahách, na základe ktorých sa plánuje odporučiť, aby sa existujúce opatrenia zachovali. Po tomto zverejnení informácií im bola poskytnutí lehota na predloženie stanovísk.87.  Z uvedeného vyplýva, že by sa mali zachovať v súčasnosti platné antidumpingové opatrenia vzťahujúce sa na dovoz kumarínu s pôvodom v Čínskej ľudovej republike.88.  Ako bolo uvedené v odôvodnení (1), platné antidumpingové clá na dovoz príslušného výrobku z ČĽR boli rozšírené tak, aby sa vzťahovali aj na dovoz kumarínu zasielaného z Indie, Thajska, Indonézie a Malajzie, či je alebo nie je jeho pôvod deklarovaný v Indii, Thajsku, Indonézii a Malajzii. Antidumpingové clo, ktoré sa má zachovať v prípade dovozu príslušného výrobku, by sa malo ďalej rozšíriť na dovoz kumarínu zasielaného z Indie, Thajska, Indonézie a Malajzie, či je alebo nie je jeho pôvod deklarovaný v Indii, Thajsku, Indonézii a Malajzii. Indický vyvážajúci výrobca uvedený v odôvodnení (2), ktorý bol oslobodený od opatrení na základe záväzku prijatého Komisiou, by mal byť naďalej oslobodený od opatrení zavedených týmto nariadením za rovnakých podmienok.PRIJALA TOTO NARIADENIE:Článok 11. Týmto sa ukladá konečné antidumpingové clo na dovoz kumarínu zaradeného pod kód KN ex 2932 21 00 (kód TARIC 2932 21 00 19) s pôvodom v Čínskej ľudovej republike.2. Sadzba cla sa stanovuje na 3 479 EUR za tonu.3. Konečné antidumpingové clo vo výške 3 479 EUR za tonu vzťahujúce sa na dovozy s pôvodom v Číne sa týmto rozširuje na dovozy toho istého výrobku uvedeného v odseku 1 zasielaného z Indie, Thajska, Indonézie a Malajzie, či je alebo nie je jeho pôvod deklarovaný v Indii, Thajsku, Indonézii a Malajzii (kódy TARIC 2932 21 00 11, 2932 21 00 15 a 2932 21 00 16).Článok 2Pokiaľ nie je stanovené inak, uplatňujú sa platné ustanovenia o clách.Článok 3Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Článok 4V prípadoch, keď došlo k poškodeniu tovaru pred vstupom do voľného obehu, a naozaj uhradená cena alebo splatná cena sa preto na účely stanovenia hodnoty cla podľa článku 145 nariadenia (EHS) č. 2454/93 určuje čiastkovo, zníži sa výška antidumpingového cla vypočítaná na základe stanovenej sumy o percento, ktoré zodpovedá určeniu čiastkovej naozaj uhradenej alebo splatnej ceny.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda[…] [1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).[2] Ú. v. ES L 123, 9.5.2002, s. 1. Nariadenie naposledy zmenené a doplnené nariadením (ES) č. 1854/2003 (Ú. v. EÚ 272, 23.10.2003, s. 1).[3] Ú. v. EÚ L 396, 31.12.2004, s. 18.[4] Ú. v. EÚ L 311, 10.11.2006, s. 1.[5] Ú. v. EÚ L 1, 4.1.2005, s. 15.[6] Ú. v. EÚ C 103, 8.5.2007, s. 15.[7] Z dôvodov utajenia, vzhľadom na to, že jediný výrobca v Spoločenstve predstavuje výrobné odvetvie Spoločenstva, budú údaje uvedené v tomto nariadení označené indexom alebo uvedené približne.


title: Návrh nariadenie rady, ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev

text:
Dôležité právne oznámenie

|

52008PC0223

	[pic] | KOMISIA EURÓPSKYCH SPOLOČENSTIEV |Brusel, 29.4.2008KOM(2008) 223 v konečnom znení2008/0089 (CNS)NávrhNARIADENIE RADY,ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev(predložená Komisiou)DÔVODOVÁ SPRÁVAÚčelom tohto návrhu je aktualizovať finančné pravidlá v súlade s novým rozhodnutím Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev (ďalej len „RVZ 2007“)[1]. V návrhu sa tiež berie do úvahy vývoj právnych predpisov Spoločenstva od posledných zmien a doplnení zavedených nariadením Rady (ES, Euratom) č. 2028/2004.[2]Zmeny a doplnenia, ktoré navrhuje Komisia, sú zhrnuté takto:1. USTANOVENIA, KTORÉ SA MAJÚ ZMENIť A DOPLNIť V DÔSLEDKU ROZHODNUTIA 2007/436/ES, EURATOMa. Odstránenie rozdielu medzi poľnohospodárskymi poplatkami a dovoznými clamiV nadväznosti na implementáciu dohôd uzavretých počas uruguajského kola rokovaní o multilaterálnom obchode do práva Európskej únie už neexistuje podstatný rozdiel medzi poľnohospodárskymi poplatkami a clami. Z toho dôvodu bol rozdiel medzi týmito poplatkami v RVZ 2007 odstránený a to isté by sa malo vykonať v nariadení č. 1150/2000.b. Začlenenie hrubého zníženia ročných príspevkov založených na HND pre Holandsko a Švédsko na obdobie 2007 – 2013Podľa RVZ 2007 sa Holandsku a Švédsku poskytne hrubé zníženie ich ročných príspevkov založených na HND na obdobie 2007 – 2013. V RVZ 2007 sa presne stanovuje výška tohto zníženia (ktorá sa prispôsobí súčasným cenám) a uvádza sa, že toto zníženie sa poskytne len po výpočte korekcie v prospech Spojeného kráľovstva. Toto zníženie majú financovať všetky členské štáty prostredníctvom mesačných dvanástin.Podiely Holandska a Švédska na financovaní korekcie Spojeného kráľovstva sa týmto znížením nezmenšia, pretože zníženie sa poskytne až po výpočte korekcie Spojeného kráľovstva a po jej financovaní.V návrhu sa stanovuje postup a načasovanie na účely financovania hrubého zníženia. Tak ako v prípade korekcie Spojeného kráľovstva, toto zníženie sa poskytne Holandsku a Švédsku prostredníctvom mesačných dvanástin. Požiadavka na zaplatenie zálohových platieb mesačných dvanástin v prvom štvrťroku roka, predložená vzhľadom na špecifické potreby EPZF a stav finančnej hotovosti Spoločenstva, sa tiež bude uplatňovať aj na sumy požadované od členských štátov na účely hrubého zníženia pre Holandsko a Švédsko. Preto by sa článok 6 ods. 3 a článok 10 ods. 3 mali zodpovedajúcim spôsobom upraviť.Javí sa tiež ako potrebné, aby sa v nariadení č. 1150/2000 stanovilo, že po skončení príslušného rozpočtového roku sa nebude upravovať financovanie hrubých čiastok, ak sa zmenia číselné údaje o HND v súlade s článkom 2 ods. 2 nariadenia č. 1287/2003. Znamená to, že financovanie hrubého zníženia poskytnuté Holandsku a Švédsku sa nebude preskúmavať vždy, keď budú k dispozícii aktualizované nové údaje pre zdroj založený na HND. Podobná doložka je už zavedená pre úpravu, ktorá sa vypočítava v prípade neúčasti určitých členských štátov na špecifických akciách alebo politikách Únie.2. TECHNICKÉ ZMENY A DOPLNENIA, KTORÉ NIE SÚ SPOJENÉ S RVZ 2007a. Odkazy na HNP/HNDOd roku 2002 sa ako referenčná hodnota pre dodatočné zdroje namiesto HNP používa HND. Z toho dôvodu by sa odkazy na HNP mali nahradiť odkazmi na HND.V tejto súvislosti je potrebné poukázať na tieto otázky:- Výpočet zostatkov DPH a HND by sa v prípade niektorých členských štátov ešte vždy mohol týkať rokov pred rokom 2002. V tomto období sa ako referenčná hodnota pre dodatočné zdroje používal HNP. Keďže HNP a HND sú dva odlišné makroekonomické agregáty, v článku 10 sa uvedie, ktorý agregát je uplatniteľný do roku 2002 a ktorý po roku 2002.- Nariadením č. 2028/2004 sa zrušil článok 10 ods. 5 nariadenia č. 1150/2000 týkajúci sa úprav finančných príspevkov z HNP (ktoré platilo Španielsko, Portugalsko a Grécko počas obmedzeného obdobia po ich pristúpení). Ostatné odkazy na finančné príspevky z HNP však zostali v článku 5 a v článku 10 ods. 6 nezmenené. Keďže tieto zdroje už neexistujú, tieto odkazy by sa mali zrušiť.Okrem toho, odkazy na smernicu 89/130 (týkajúcu sa HNP) by sa v prípade potreby mali doplniť zodpovedajúcimi odkazmi na nariadenie č. 1287/2003 (týkajúce sa HND).b. Vloženie mesačných dvanástin vopred na základe špecifických potrieb EPZF a stavu finančnej hotovosti SpoločenstvaV platnom článku 10 ods. 3 pododsek 2 nariadenia č. 1150/2000 sa uvádza, že na základe špecifických potrieb platby výdavkov záručnej sekcie EPUZF Komisia môže v súlade s nariadením (EHS) č. 1765/92 a v závislosti od stavu finančnej hotovosti Spoločenstva vyzvať členské štáty, aby vložili jednu dvanástinu alebo časť jednej dvanástiny z vlastných zdrojov, s výnimkou tradičných vlastných zdrojov, na príslušný účet jeden mesiac alebo dva mesiace vopred. Na prijatie tohto ustanovenia sú potrebné tieto zmeny:- Nariadenie č. 1765/92 nie je účinné od roku 1999. V súčasnosti by sa mal uvádzať odkaz na nariadenie č. 1782/2003.- Od konca roka 2006 záručnú sekciu EPUZF nahradil Európsky poľnohospodársky záručný fond (EPZF) a mal by sa používať tento nový odkaz.c. Rezerva na pôžičky a záruky za pôžičky a rezerva na núdzovú pomocOd rozpočtu na rok 2007 sa v novej medziinštitucionálnej dohode už nestanovuje osobitná položka pre rezervu na pôžičky a záruky za pôžičky a rezervu na núdzovú pomoc. V rámci rozpočtu sa rezerva na núdzovú pomoc považuje za predbežne vyčlenenú rezervu a zodpovedajúce platobné rozpočtové prostriedky sa vkladajú do rozpočtu len v prípade potreby. Rezerva na pôžičky a záruky za pôžičky sa stala povinným výdavkom všeobecného rozpočtu.Z toho dôvodu už na strane príjmov nie je potrebný osobitný mechanizmus na financovanie výdavkov týkajúcich sa týchto rezerv, pretože sú upravené tým istým spôsobom ako všetky ostatné výdavky, prostredníctvom bežných mesačných výziev. Odkazy na tieto rezervy v článku 10 nariadenia č. 1150/2000 už preto nie sú potrebné.d. Účinné vedenie účtov vlastných zdrojovNa účely účinného vedenia účtov vlastných zdrojov Komisie a ich vedenia v reálnom čase je potrebné prispôsobiť ustanovenia článku 9 ods. 1a a článku 12 ods. 5 štandardným postupom uplatňovaným v rámci bankového sektora.Navrhuje sa preto, aby členské štáty alebo orgány nimi vymenované poskytli Komisii v deň, keď sú na účet vedený v jej mene pripísané vlastné zdroje, buď denný výpis z účtu, na ktorom sú uvedené tieto sumy pripísané v prospech, alebo aspoň individuálne oznámenia o zúčtovaní v prospech za každú takú transakciu. Taktiež sa navrhuje, aby sa súčasná lehota na zasielanie výpisov z účtov po pripísaní na účet skrátila o jeden deň. V budúcnosti bude táto lehota dva pracovné dni.Podobné úpravy sa navrhujú, pokiaľ ide o článok 12 ods. 5, ktorý sa vzťahuje na situáciu, keď by členské štáty alebo orgány nimi vymenované mali realizovať platobné a pokladničné príkazy Komisie. Nová lehota navrhovaná pre platobné príkazy predstavuje tri pracovné dni (čo je súčasná prax v členských štátoch). Členské štáty informujú Komisiu do dvoch pracovných dní od dátumov pripísania stanovených na základe pokynu Komisie.V návrhu sa okrem toho oznamovacie prostriedky obmedzujú len na elektronický prenos údajov, vzhľadom na dostupnosť nástrojov IT a súčasnú prax vo väčšine členských štátov.e. Konsolidácia článku 10Uvedené zmeny a doplnenia článku 10 dopĺňajú niekoľko technických zmien a doplnení, ktoré sa už zaviedli nariadením č. 2028/2004. Pre prehľadnosť a racionálnosť sa navrhuje, aby sa do meniaceho a dopĺňajúceho nariadenia začlenilo úplné konsolidované znenie tohto článku.3. NADOBUDNUTIE ÚčINNOSTIZmeny a doplnenia týkajúce sa RVZ 2007 môžu nadobudnúť účinnosť až vtedy, keď rozhodnutie prijmú všetky členské štáty v súlade s ich ústavnými požiadavkami. Z toho dôvodu by navrhované nariadenie malo nadobudnúť účinnosť v ten istý deň, ako nadobudne účinnosť RVZ 2007, so spätnou platnosťou od 1. januára 2007.2008/0089 (CNS)NávrhNARIADENIE RADY,ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov SpoločenstievRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 279 ods. 2,so zreteľom na Zmluvu o založení Európskeho spoločenstva pre atómovú energiu, a najmä na jej článok 183,so zreteľom na rozhodnutie Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev[3], a najmä na jeho článok 8 ods. 2,so zreteľom na návrh Komisie[4],so zreteľom na stanovisko Európskeho parlamentu[5],so zreteľom na stanovisko Dvora audítorov[6],keďže:(1) Európska rada na svojom zasadnutí v Bruseli 15. a 16. decembra 2005 vydala niekoľko záverov týkajúcich sa systému vlastných zdrojov Spoločenstiev, ktoré viedli k prijatiu rozhodnutia 2007/436/ES, Euratom.(2) Podľa článku 2 ods. 1 písm. a) rozhodnutia 2007/436/ES nie je žiadny rozdiel medzi poľnohospodárskymi poplatkami a clami.(3) Holandsko a Švédsko budú podľa druhého pododseku článku 2 ods. 5 rozhodnutia 2007/436/ES, Euratom v období rokov 2007 – 2013 využívať hrubé zníženie ich príslušných príspevkov založených na hrubom národnom dôchodku (HND), ktoré financujú všetky členské štáty. V prípade následných zmien údajov o HND nedôjde k žiadnemu následnému preskúmaniu financovania tohto hrubého zníženia.(4) So zreteľom na skutočnosť, že v rozhodnutí 2007/436/ES, Euratom sa uvádza odkaz na HND namiesto odkazu na hrubý národný produkt (HNP), je vhodné prispôsobiť nariadenie Rady (ES, Euratom) č. 1150/2000[7].(5) V systéme vlastných zdrojov Európskych spoločenstiev sa už nestanovujú finančné príspevky založené na HNP, a preto už nie je potrebné na ne odkazovať v nariadení (ES, Euratom) č. 1150/2000.(6) Na účely účinného vedenia účtov vlastných zdrojov Komisie by sa mali zaviesť osobitné ustanovenia s cieľom prispôsobiť prenos údajov a lehoty na predkladanie výkazov súčasnej bankovej praxi.(7) V medziinštitucionálnej dohode medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[8] sa od rozpočtu na rok 2007 už nepočíta s osobitným mechanizmom financovania pre rezervu na pôžičky a záruky za pôžičky a rezervu na núdzovú pomoc. Rezerva na núdzovú pomoc sa vkladá do rozpočtu ako predbežne vyčlenená rezerva a rezerva na pôžičky a záruky za pôžičky sa považuje za povinný výdavok všeobecného rozpočtu.(8) Nariadenie (ES, Euratom) č. 1150/2000 by sa preto malo zodpovedajúcim spôsobom zmeniť a doplniť.(9) So zreteľom na článok 11 rozhodnutia 2007/436/ES, Euratom by toto nariadenie malo nadobudnúť účinnosť v ten istý deň ako uvedené rozhodnutie a uplatňovať by sa malo od 1. januára 2007,PRIJALA TOTO NARIADENIE:Článok 1Nariadenie (ES, Euratom) č. 1150/2000 sa mení a dopĺňa takto:1.  V názve sa výraz „rozhodnutie 2000/597/ES, Euratom o systéme vlastných zdrojov Spoločenstiev“ nahrádza výrazom „rozhodnutie 2007/436/ES, Euratom o systéme vlastných zdrojov Európskych spoločenstiev“;2.  Článok 1 sa nahrádza takto:„Článok 1Vlastné zdroje Európskych spoločenstiev uvedené v rozhodnutí Rady 2007/436/ES, Euratom*, ďalej len „vlastné zdroje“, sa sprístupňujú Komisii a kontrolujú tak, ako sa stanovuje v tomto nariadení, bez toho, aby bolo dotknuté nariadenie Rady (EHS, Euratom) č. 1553/89**, nariadenie Rady (ES, Euratom) č. 1287/2003*** a smernica Rady 89/130/EHS, Euratom****.* Ú. v. EÚ L 163, 21.6.2007, s. 17.** Ú. v. ES L 155, 7.6.1989, s. 9.*** Ú. v. EÚ L 181, 19.7.2003, s. 1.**** Ú. v. ES L 49, 21.2.1989, s. 26.“;3.  V článku 2 ods. 1 sa výraz „článku 2 ods. 1 písm. a) a b) rozhodnutia 2000/597/ES, Euratom“ nahrádza výrazom „článku 2 ods. 1 písm. a) rozhodnutia 2007/436/ES, Euratom“;4.  V článku 3 sa druhý odsek nahrádza takto:„Sprievodné doklady, ktoré sa týkajú štatistických postupov a základov uvedených v článku 3 nariadenia (ES, Euratom) č. 1287/2003, členské štáty uchovávajú do 30. septembra štvrtého roku nasledujúceho po príslušnom rozpočtovom roku.“;5.  Článok 5 sa nahrádza takto:„Článok 5Sadzba uvedená v článku 2 ods. 1 písm. c) rozhodnutia 2007/436/ES, Euratom, ktorá sa stanoví v rámci rozpočtového postupu, sa vypočíta ako percento zo sumy odhadovaného hrubého národného dôchodku (ďalej len „HND“) členských štátov tak, aby plne pokrývala tú časť rozpočtu, ktorá nie je financovaná z príjmov uvedených v článku 2 ods. 1 písm. a) a b) rozhodnutia 2007/436/ES, Euratom, z finančných príspevkov na doplnkové programy výskumu a technologického rozvoja a ostatných príjmov.Táto sadzba sa v rozpočte vyjadrí číslom s takým počtom desatinných miest, ktorý je potrebný na úplné rozdelenie zdrojov založených na HND medzi členské štáty.“;6.  V článku 6 ods. 3 sa písmeno c) nahrádza takto:„c) zdroje z DPH a dodatočné zdroje sa však, berúc do úvahy účinok korekcie poskytnutej Spojenému kráľovstvu a hrubého zníženia poskytnutého Holandsku a Švédsku na tieto zdroje, zapisujú do účtovných záznamov uvedených v písmene a) takto:-  dvanástina uvedená v článku 10 ods. 3 sa zapíše v prvý pracovný deň každého mesiaca,-  zostatky uvedené v článku 10 ods. 4 a 6 a úpravy uvedené v článku 10 ods. 5 a 7 sa zapisujú ročne, s výnimkou konkrétnych úprav uvedených v prvej zarážke článku 10 ods. 5, ktoré sa do účtovných záznamov zapisujú v prvý pracovný deň mesiaca nasledujúceho po uzavretí dohody medzi príslušným členským štátom a Komisiou.“;-  Článok 9 ods. 1a sa nahrádza takto:„1a. Členské štáty alebo nimi vymenované orgány zašlú Komisii elektronickými prostriedkami:a) v pracovný deň, v ktorý boli vlastné zdroje pripísané na účet Komisie, výpis z účtu alebo oznámenie o zúčtovaní v prospech účtu preukazujúce vloženie vlastných zdrojov;b) bez toho, aby bolo dotknuté písmeno a), najneskôr na druhý pracovný deň od pripísania na účet výpis z účtu preukazujúci vloženie vlastných zdrojov“;7.  Článok 10 sa nahrádza takto:„Článok 101. Po odpočítaní nákladov na výber v súlade článkom 2 ods. 3 a článkom 10 ods. 3 rozhodnutia 2007/436/ES, Euratom sa vklad vlastných zdrojov uvedených v článku 2 ods. 1 písm. a) daného rozhodnutia vykoná najneskôr v prvý pracovný deň nasledujúci po 19. dni druhého mesiaca nasledujúceho po mesiaci, v ktorom nárok vznikol, v súlade s článkom 2 tohto nariadenia.Avšak pre nároky uvedené v samostatných účtovných záznamoch podľa článku 6 ods. 3 písm. b) tohto nariadenia sa vklad musí vykonať najneskôr v prvý pracovný deň nasledujúci po 19. dni druhého mesiaca nasledujúceho po mesiaci, v ktorom boli nároky nahradené.2. Ak je to potrebné, Komisia môže vyzvať členské štáty, aby vložili zdroje, s výnimkou zdrojov z DPH a dodatočných zdrojov, na príslušný účet jeden mesiac vopred na základe informácií, ktoré majú k dispozícii k 15. dňu daného mesiaca.Každý uskutočnený preddavkový vklad sa upraví v nasledujúcom mesiaci pri vykonaní vkladu uvedeného v odseku 1. Táto úprava pozostáva z vykonania vkladu – negatívnej položky, ktorého čiastka sa rovná čiastke vykonaného preddavkového vkladu.3. Zdroje z DPH a dodatočné zdroje, berúc do úvahy účinok korekcie poskytnutej Spojenému kráľovstvu z dôvodu rozpočtovej nerovnováhy a účinok hrubého zníženia poskytnutého Holandsku a Švédsku na tieto zdroje, sa pripisujú v prvý pracovný deň každého mesiaca, pričom jednotlivé čiastky predstavujú jednu dvanástinu príslušných celkových čiastok rozpočtu, prevedenú do jednotlivých národných mien za použitia výmenných kurzov platných v posledný deň vyhlásenia kurzov kalendárneho roka, ktorý predchádza danému rozpočtovému roku, ako boli uverejnené v sérii C Úradného vestníka Európskej únie .Pre špecifické potreby platby výdavkov EPZF v súlade s nariadením Rady (ES) č. 1782/2003* a v závislosti od stavu finančnej hotovosti Spoločenstva môže Komisia vyzvať členské štáty, aby v prvom štvrťroku rozpočtového roka vložili dvanástinu alebo časť dvanástiny čiastok rozpočtu pre zdroje z DPH a/alebo dodatočné zdroje, na príslušný účet jeden alebo dva mesiace vopred, berúc do úvahy účinok korekcie poskytnutej Spojenému kráľovstvu z dôvodu rozpočtovej nerovnováhy a účinok hrubého zníženia poskytnutého Holandsku a Švédsku na tieto zdroje.Po prvom štvrťroku nesmie požadovaný mesačný vklad presiahnuť jednu dvanástinu zdrojov založených na DPH a HND, pričom zostáva v medziach čiastok vložených do rozpočtu na daný účel.Komisia túto skutočnosť oznámi členským štátom vopred, najneskôr dva týždne pred požadovaným vkladom.Na tieto preddavkové vklady sa vzťahuje ôsmy pododsek týkajúci sa čiastky, ktorá sa má vložiť v januári každého roka, a deviaty pododsek uplatňovaný v prípade, že rozpočet nebol s konečnou platnosťou prijatý pred začiatkom príslušného rozpočtového roka.Každá zmena jednotnej sadzby zdrojov z DPH, sadzby dodatočných zdrojov, korekcie poskytnutej Spojenému kráľovstvu z dôvodu rozpočtovej nerovnováhy a v jej financovaní uvedenej v článkoch 4 a 5 rozhodnutia 2007/436/ES, Euratom a vo financovaní hrubého zníženia poskytnutého Holandsku a Švédsku vyžaduje konečné prijatie opravného rozpočtu a vedie k úpravám dvanástin, ktoré boli vložené od začiatku rozpočtového roka.Takéto opätovné úpravy sa vykonajú pri prvom vklade po konečnom prijatí opravného rozpočtu, ak sa tento prijme pred 16. dňom mesiaca. Inak sa vykonajú pri druhom vklade po konečnom prijatí. Odchylne od článku 8 nariadenia o rozpočtových pravidlách sa tieto opätovné úpravy zaúčtujú vzhľadom na rozpočtový rok príslušného opravného rozpočtu.Výpočet dvanástin pre január každého rozpočtového roka je založený na čiastkach stanovených v návrhu rozpočtu uvedenom v článku 272 ods. 3 Zmluvy o ES a článku 177 ods. 3 Zmluvy o ESAE a prepočítaný na národné meny podľa výmenných kurzov platných v prvý deň vyhlásenia kurzov po 15. decembri kalendárneho roka, ktorý predchádza rozpočtovému roku; úprava sa vykoná spolu s vkladom na nasledujúci mesiac.Ak rozpočet nebol s konečnou platnosťou prijatý pred začiatkom rozpočtového roka, členské štáty vložia v prvý pracovný deň každého mesiaca, vrátane januára, na príslušné účty jednu dvanástinu čiastky zdrojov z DPH a dodatočných zdrojov, berúc do úvahy účinok korekcie poskytnutej Spojenému kráľovstvu z dôvodu rozpočtovej nerovnováhy a účinok hrubého zníženia poskytnutého Holandsku a Švédsku na tieto zdroje v poslednom rozpočte prijatom s konečnou platnosťou; úprava sa vykoná v prvý deň splatnosti po konečnom prijatí rozpočtu, ak sa tento prijme pred 16. dňom mesiaca. Inak sa úprava vykoná v druhý deň splatnosti po konečnom prijatí rozpočtu.4. Každý členský štát sa na základe ročného výkazu o základe zdrojov z DPH, ktorý je ustanovený v článku 7 ods. 1 nariadenia (EHS, Euratom) č. 1553/89, zaťaží čiastkou vypočítanou na základe informácií uvedených v danom výkaze uplatnením jednotnej sadzby prijatej pre predchádzajúci rozpočtový rok a v jeho prospech sa pripíše 12 platieb zaplatených počas daného rozpočtového roka. Základ zdrojov DPH každého členského štátu, na ktorý sa uplatňuje uvedená sadzba, však nesmie prekročiť percentuálnu hodnotu jeho HND stanovenú v článku 2 ods. 1 písm. b) rozhodnutia 2007/436/ES, Euratom, ako sa uvádza v prvej vete odseku 7 uvedeného článku. Komisia vypočíta zostatok a včas ho oznámi členským štátom, aby ho mohli vložiť na účet uvedený v článku 9 ods. 1 tohto nariadenia v prvý pracovný deň mesiaca december toho istého roka.5. Akékoľvek opravy základu zdrojov z DPH podľa článku 9 ods. 1 nariadenia (EHS, Euratom) č. 1553/89 majú pre každý dotknutý členský štát, ktorého základ pri zohľadnení týchto opráv neprekračuje percentuálne hodnoty stanovené v článku 2 ods. 1 písm. b) a v článku 10 ods. 2 rozhodnutia 2007/436/ES, Euratom, za následok tieto úpravy zostatku uvedeného v odseku 4 tohto článku:-  opravy podľa prvého pododseku článku 9 ods. 1 nariadenia (EHS, Euratom) č. 1553/89 vykonané do 31. júla majú za následok všeobecnú úpravu čiastky, ktorá sa má vložiť na účet uvedený v článku 9 ods. 1 tohto nariadenia v prvý pracovný deň mesiaca december toho istého roka. Konkrétnu upravenú čiastku však možno po dohode príslušného členského štátu a Komisie vložiť na uvedený účet pred týmto dátumom,-  ak majú opatrenia, ktoré Komisia prijme podľa druhého pododseku článku 9 ods. 1 nariadenia (EHS, Euratom) č. 1553/89 s cieľom opravy základu, za následok úpravu vkladov na účte uvedenom v článku 9 ods. 1 tohto nariadenia, takáto úprava sa vykoná v deň stanovený Komisiou v súlade s uvedenými opatreniami.Zmeny HND uvedené v odseku 7 tohto článku majú taktiež za následok úpravu zostatku každého členského štátu, ktorého základ, prihliadajúc na uvedené opravy, je limitovaný percentuálnymi hodnotami stanovenými v článku 2 ods. 1 písm. b) a v článku 10 ods. 2 rozhodnutia 2007/436/ES, Euratom.Komisia včas oznámi tieto úpravy čiastok členským štátom, aby ich mohli vložiť na účet uvedený v článku 9 ods. 1 v prvý pracovný deň mesiaca december toho istého roka.Konkrétnu upravenú čiastku však možno po dohode príslušného členského štátu a Komisie vložiť na uvedený účet kedykoľvek.6. Na základe údajov o súhrnnom HND v trhových cenách a jeho zložkách z predchádzajúceho roka poskytnutých členskými štátmi v súlade s článkom 2 ods. 2 nariadenia (ES, Euratom) č. 1287/2003, sa každý členský štát zaťaží čiastkou vypočítanou uplatnením sadzby prijatej pre predchádzajúci rozpočtový rok na HND a v jeho prospech sa pripíšu platby uskutočnené počas predchádzajúceho rozpočtového roka. Komisia vypočíta zostatok a včas ho oznámi členským štátom, aby ho mohli vložiť na účet uvedený v článku 9 ods. 1 tohto nariadenia v prvý pracovný deň mesiaca december toho istého roka.7. Akékoľvek zmeny HND z predchádzajúcich rozpočtových rokov v súlade s článkom 2 ods. 2 nariadenia (ES, Euratom) č. 1287/2003 podľa jeho článku 5, majú pre každý príslušný členský štát za následok úpravu zostatku stanoveného podľa odseku 6 tohto článku. Táto úprava sa vykoná spôsobom ustanoveným v prvom pododseku odseku 5 tohto článku. Komisia včas oznámi tieto upravené čiastky členským štátom, aby ich mohli vložiť na účet uvedený v článku 9 ods. 1 tohto nariadenia v prvý pracovný deň mesiaca december toho istého roka. Po 30. septembri štvrtého roka nasledujúceho po príslušnom rozpočtovom roku sa na akékoľvek zmeny HND viac neprihliada, s výnimkou prípadov oznámených v tejto lehote Komisiou alebo príslušným členským štátom.8. Operácie uvedené v odsekoch 4 až 7 predstavujú zmeny príjmov pre rozpočtový rok, v ktorom sú vykonané.9. Hrubé zníženie poskytované Holandsku a Švédsku financujú všetky členské štáty. V prípade následných úprav číselných údajov o HND nedôjde k žiadnemu následnému preskúmaniu financovania tohto hrubého zníženia.10. V súlade s článkom 2 ods. 7 rozhodnutia 2007/436/ES, Euratom, na účely uplatňovania uvedeného rozhodnutia „HND“ znamená HND pre daný rok v trhových cenách tak, ako je vymedzený v nariadení Rady (ES, Euratom) č. 1287/2003, s výnimkou rokov pred rokom 2002, v prípade ktorých je referenčnou hodnotou pre výpočet dodatočných zdrojov aj naďalej HNP v trhových cenách tak, ako je vymedzený v smernici 89/130/EHS Euratom.__________________* Ú. v. EÚ L 270, 21.10.2003, s. 1.“;8.  V článku 10a sa odkazy na „HNP“ nahrádzajú odkazmi na „HND“;9.  Článok 11 ods. 4 sa nahrádza takto:„4. Na úhradu úrokov uvedených v odseku 1 sa primerane uplatňuje článok 9 ods. 1a a ods. 2.“;10.  Článok 12 ods. 5 sa mení a dopĺňa takto:a) prvý pododsek sa nahrádza takto:„Členské štáty alebo orgány nimi vymenované realizujú platobné príkazy Komisie na základe pokynov Komisie a najneskôr do troch pracovných dní od ich prijatia.“b) za druhý pododsek sa vkladá tento pododsek:„Členské štáty alebo orgány nimi vymenované zasielajú Komisii elektronickými prostriedkami a najneskôr na druhý pracovný deň po ukončení každej transakcie výpis z účtu preukazujúci príslušné pohyby.“;11.  V názve šiestej hlavy sa výraz „rozhodnutia 2000/597/ES, Euratom“ nahrádza výrazom „rozhodnutia 2007/436/ES, Euratom“;12.  V úvodnej vete článku 15 sa výraz „rozhodnutia 2000/597/ES, Euratom“ nahrádza výrazom „rozhodnutia 2007/436/ES, Euratom“;13.  V článku 16 sa odkaz na „článok 10 ods. 4 až 8“ nahrádza odkazom na „článok 10 ods. 4 až 7“;14.  Článok 18 sa mení a dopĺňa takto:a) v odseku 1 sa prvá veta nahrádza takto:„1. Členské štáty vykonávajú kontroly a vyšetrovania, ktoré sa týkajú vzniku a sprístupňovania vlastných zdrojov uvedených v článku 2 ods. 1 písm. a) rozhodnutia 2007/436/Euratom.“;b) odsek 4 písm. c) sa nahrádza takto:„c) kontrolných opatrení vykonaných v súlade s článkom 279 písm. b) Zmluvy o ES a článkom 183 písm. b) Zmluvy o ESAE.“;15.  V článku 19 sa odkaz na „HNP“ nahrádza odkazom na „HND“.Článok 2Toto nariadenie nadobúda účinnosť dňom nadobudnutia účinnosti rozhodnutia 2007/436/ES, Euratom.Uplatňuje sa od 1. januára 2007.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za RadupredsedaLEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV1. NÁZOV NÁVRHU:Nariadenie Rady, ktorým sa mení a dopĺňa nariadenie (ES, Euratom) č. 1150/2000, ktorým sa vykonáva rozhodnutie 2000/597/ES, Euratom o systéme vlastných zdrojov Spoločenstiev2. ROZPOČTOVÉ POLOŽKY:Hlava: hlavy 1 a 3Suma stanovená v rozpočte na príslušný rok: 118 921,8 miliónov EUR3. FINANČNÝ VPLYV( Návrh nemá finančný vplyv( Návrh nemá finančný vplyv na výdavky, ale má finančný vplyv na príjmy, a to s týmto účinkom:(v mil. EUR zaokrúhlené na 1 desatinné miesto)Rozpočtová položka | Príjmy[9] | 12-mesačné obdobie, začínajúce od dd/mm/rrrr | [Rok n] |Článok … | Vplyv na vlastné zdroje |Článok … | Vplyv na vlastné zdroje |Stav po akcii |[n+1] | [n+2] | [n+3] | [n+4] | [n+5] |Článok … |Článok … |4. OPATRENIA PROTI PODVODOMNeprijmú sa žiadne opatrenia.5. INÉ POZNÁMKY[…][pic][pic][pic][pic][pic][pic][pic][pic][pic][1] Ú. v. EÚ L 163, 21.6.2007, s. 17.[2] Ú. v. EÚ L 352, 27.11.2004, s. 1.[3] Ú. v. EÚ L 163, 23.6.2007, s. 17.[4] Ú. v. EÚ C […], […], s. […].[5] Ú. v. EÚ C […], […], s. […].[6] Ú. v. EÚ C […], […], s. […].[7] Ú. v. ES L 130, 31.5.2000, s. 1. Nariadenie naposledy zmenené a doplnené nariadením (ES, Euratom) č. 2028/2004 (Ú. v. EÚ L 352, 27.11.2004, s. 1)).[8] Ú. v. EÚ C 139, 14.6.2006, s. 1..[9] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.